Faul trek bedanking terug | Nuus24
Faul trek bedanking terug
Johannesburg – Jacques Faul, waarnemende uitvoerende hoof van Krieket SA (KSA) het 'n week van onsekerheid oor sy toekoms beëindig nadat hy sy bedanking Vrydag teruggetrek het.Faul het verlede week sy bedanking by die krieketliggaam ingedien en gesê hy dink sekere raadslede het vertroue verloor in sy oordeel."Die raadslede het my hul volle ondersteuning gegee en ek is dankbaar daarvoor," het Faul gesê nadat KSA 'n spesiale algemene vergadering in Johannesburg gehou het. "Ek sal voortgaan om die werk tot die beste van my vermoë te doen." Faul het in Maart op ‘n tydelike basis oorgeneem nadat Gerald Majola geskors is ná ‘n ministeriële ondersoek oor bonusse wat uitbetaal is aan KSA-werkers.Die federasie se raad het intussen bevestig dat hulle die groen lig gekry het om voort te gaan met Majola se dissiplinêre verhoor. – Vir die jongste sportnuus volg Nuus24Sport op Twitter
Lees meer oor: jacques faul | krieket | ksa VOLGENDE OP NUUS24X